CELEX: 31974R1556
Language: el
Date: 1974-06-18 00:00:00
Title: Κανονισμός (ΕΟΚ) αριθ. 1556/74 τού Συμβουλίου τής 18ης Ιουνίου 1974 περί τροποποιήσεως τού κανονισμού (ΕΟΚ) αριθ. 1411/71 όσον αφορά τήν περιεκτικότητα σέ λιπαρές ουσίες τού πλήρους γάλακτος

Avis juridique important

|

31974R1556

Κανονισμός (ΕΟΚ) αριθ. 1556/74 τού Συμβουλίου τής 18ης Ιουνίου 1974 περί τροποποιήσεως τού κανονισμού (ΕΟΚ) αριθ. 1411/71 όσον αφορά τήν περιεκτικότητα σέ λιπαρές ουσίες τού πλήρους γάλακτος  

Επίσημη Εφημερίδα αριθ. L 167 της 22/06/1974 σ. 0003 - 0003 Ελληνική ειδική έκδοση: Κεφάλαιο 03 τόμος 10 σ. 0225  Ισπανική ειδική έκδοση: Κεφάλαιο 03 τόμος 7 σ. 0218  Πορτογαλική ειδική έκδοση : Κεφάλαιο 03 τόμος 7 σ. 0218  Φινλανδική ειδική έκδοση: Κεφάλαιο 3 τόμος 6 σ. 0009  Σουηδική ειδική έκδοση: Κεφάλαιο 3 τόμος 6 σ. 0009 

ΚΑΝΟΝΙΣΜΟΣ (ΕΟΚ) αριθ. 1556/74 ΤΟΥ ΣΥΜΒΟΥΛΙΟΥ της 18ης Ιουνίου 1974 περί τροποποιήσεως του κανονισμού (ΕΟΚ) αριθ. 1411/71 όσον αφορά την περιεκτικότητα σε λιπαρές ουσίες του πλήρους γάλακτοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 42 και 43,  την πρόταση της Επιτροπής,  τη γνώμη της Συνελεύσεως,  Εκτιμώντας:  ότι κατά το άρθρο 3 παράγραφος 1 υπό β) περίπτωση δεύτερη, και το άρθρο 6 παράγραφος 1 του κανονισμού (ΕΟΚ) αριθ. 1411/71 του Συμβουλίου της 29ηςΙουνίου 1971 περί καθορισμού των συμπληρωματικών κανόνων της κοινής οργανώσεως αγοράς στον τομέα του  γάλακτος και των γαλακτοκομικών προϊόντων όσον αφορά τα προϊόντα της κλάσεως 04.01 του Κοινού Δασμολογίου(1), όπως τροποποιήθηκε τελευταία από τον κανονισμό (ΕΟΚ) αριθ. 3478/73(2), μόνο το γάλα του οποίου η περιεκτικότητα σε λιπαρές ουσίες είναι  τουλάχιστον 3,5% είναι δυνατόν να πωλείται στην Κοινότητα ως πλήρες γάλα για άμεση κατανάλωση- ότι δυνάμει του άρθρου 6 παράγραφος 2 του κανονισμού αυτού τα Κράτη μέλη δύνανται να διατηρήσουν, μέχρι της 31ης Μαΐου 1974, τις κατά την έναρξη ισχύος του εν  λόγω κανονισμού εφαρμοζόμενες στην επικράτειά τους διατάξεις- ότι ορισμένα Κράτη μέλη αντιμετωπίζουν, υπό τις σημερινές συνθήκες, δυσκολίες στην εφαρμογή των διατάξεων περί της ελαχίστης περιεκτικότητος 3,5% σε λιπαρές ουσίες από της 1ης Ιουνίου 1974- ότι, εξ άλλου, η πράξη προσχωρήσεως(3) προβλέπει ορισμένες  παρεκκλίσεις για τη μεταβατική περίοδο, η οποία λήγει στις 31 Δεκεμβρίου 1975- ότι για τους λόγους αυτούς, είναι σκόπιμο να διατηρηθεί η παρούσα κατάσταση μέχρι την 31η Δεκεμβρίου 1975,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 6 παράγραφος 2 του κανονισμού (ΕΟΚ) αριθ. 1411/71 τροποποιείται ως εξής:  1. η ημερομηνία "31 Δεκεμβρίου 1973" αντικαθίσταται με την ημερομηνία "31 Δεκεμβρίου 1975"- 2. το δεύτερο εδάφιο καταργείται.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 18 Ιουνίου 1974.  Για το Συμβούλιο Ο Πρόεδρος J. ERTL  (1) ΕΕ αριθ. Ν 148 της 3.7.1971, σ. 4.  (2) ΕΕ αριθ. Ν 357 της 28.12.1973, σ. 7.  (3) ΕΕ αριθ. Ν 73 της 27.3.1972, σ. 14.